

**Αθήνα, 19/12/2017**

**ΑΝΑΚΟΙΝΩΣΗ υπ' αριθμ. 15/ 2017**

για τη σύναψη ΣΥΜΒΑΣΗΣ ΕΡΓΑΣΙΑΣ ΟΡΙΣΜΕΝΟΥ ΧΡΟΝΟΥ για την υλοποίηση του **Υποέργου 2 «ΦΑΡΟΣ ΕΛΠΙΔΑΣ-Κοινωνικό Φαρμακείο στο Δήμο Μαρκόπουλου Μεσογαίας»**της Πράξης «ΦΑΡΟΣ ΕΛΠΙΔΑΣ: Κοινωνικό Παντοπωλείο & Φαρμακείο Δήμου Μαρκόπουλου Μεσογαίας»στο Επιχειρησιακό Πρόγραμμα «Αττική 2014-2020» με κωδικό ΟΠΣ 5003917

**Η «ΜΚΟ ΦΑΡΟΣ ΕΛΠΙΔΑΣ»**

**Έχοντας υπόψη:**

1. Τις διατάξεις του άρθρου 21 του Ν.2190/1994 «Σύσταση ανεξάρτητης αρχής για την επιλογή προσωπικού και ρύθμιση θεμάτων διοίκησης» (ΦΕΚ 28 Α), όπως έχει τροποποιηθεί και ισχύει, σε συνδυασμό με τις διατάξεις του άρθρου 74 του Ν. 4430/2016.
2. Το Καταστατικό του ΜΚΟ «ΦΑΡΟΣ ΕΛΠΙΔΑΣ»
3. Τις διατάξεις του Ν.4314/2014 «Α) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014-2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο Ελληνικό Δίκαιο, τροποποίηση του Ν.3419/2005 (Α 297) και άλλες διατάξεις (ΦΕΚ 265/τ.Α΄/ 23.12.2014).
4. Την με αρ. πρωτ. 4860/22-11-2016 (ΑΔΑ: 6ΞΥΧ7Λ7-ΦΑΛ) Πρόσκληση της Ε.Υ.Δ.Ε.Π. Περιφέρειας Αττικής προς τους οικείους Δυνητικούς Δικαιούχους για την υποβολή προτάσεων στο Π.Ε.Π. "ATTIKH" 2014 – 2020, στο πλαίσιο του Άξονα Προτεραιότητας 09, με κωδικό (ATT040), καθώς και την 1η Τροποποίησή της (έκδοση 2/0) με αρ. πρωτ. 5153/08-12-2016 (Κωδικός: ATT040 / ΑΔΑ: 73ΑΜ7Λ7-ΚΦΡ / Έκδοση: 2/0).
5. Την υπ’ αριθμ. 5202/29-06-2017 Απόφαση της Περιφερειάρχη Αττικής περί Ένταξης της Πράξης «ΦΑΡΟΣ ΕΛΠΙΔΑΣ: Κοινωνικό Παντοπωλείο & Φαρμακείο Δήμου Μαρκόπουλου Μεσογαίας» με Κωδικό ΟΠΣ 5003917 στο Επιχειρησιακό Πρόγραμμα «Αττική 2014-2020».
6. Την από 28-06-17 απόφαση Δ,Σ. για την έγκριση πρόσληψης, με σύμβαση εργασίας ιδιωτικού δικαίου ορισμένου χρόνου, συνολικά (4) ατόμων για την υλοποίηση των Υποέργων: (Α/Α:1) «ΦΑΡΟΣ ΕΛΠΙΔΑΣ-Κοινωνικό Παντοπωλείο στο Δήμο Μαρκόπουλου Μεσογαίας», (Α/Α:2) «ΦΑΡΟΣ ΕΛΠΙΔΑΣ-Κοινωνικό Φαρμακείο στο Δήμο Μαρκόπουλου Μεσογαίας», της Πράξης με τίτλο: «ΦΑΡΟΣ ΕΛΠΙΔΑΣ: Κοινωνικό Παντοπωλείο & Φαρμακείο Δήμου Μαρκόπουλου Μεσογαίας», με κωδικό MIS 5003917, στον Άξονα Προτεραιότητας «Προώθηση της Κοινωνικής Ένταξης και Καταπολέμηση της Φτώχειας και Διακρίσεων – Διασφάλιση της Κοινωνικής Συνοχής» του Ε.Π. «Αττική 2014-2020» (ΣΑΕ 2016ΕΠ08510069).

**Ανακοινώνει**

Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά ένα (1) άτομο για την υλοποίηση του Υποέργου 2 «ΦΑΡΟΣ ΕΛΠΙΔΑΣ-Κοινωνικό Φαρμακείο στο Δήμο Μαρκόπουλου Μεσογαίας» της Πράξης «ΦΑΡΟΣ ΕΛΠΙΔΑΣ: Κοινωνικό Παντοπωλείο & Φαρμακείο Δήμου Μαρκόπουλου Μεσογαίας», από το Δικαιούχο με την επωνυμία «ΜΚΟ ΦΑΡΟΣ ΕΛΠΙΔΑΣ», που εδρεύει στην Αθήνα Αττικής, και συγκεκριμένα: ανά Δομή, έδρα, ειδικότητα και διάρκεια σύμβασης, αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β).

Το Κοινωνικό Φαρμακείο θα παρέχει σε τουλάχιστον 100 ωφελούμενους κάθε μήνα, δωρεάν φάρμακα, υγειονομικό υλικό και παραφαρμακευτικά προϊόντα, τα οποία θα εξασφαλίζει μέσω συγκεκριμένων συνεργασιών με φαρμακοβιομηχανίες και τοπικούς φαρμακευτικούς συλλόγους, καθώς και από τη συμμετοχή και κινητοποίηση συλλογικών φορέων, επιχειρήσεων και πολιτών.

| **ΠΙΝΑΚΑΣ Α: ΘΕΣΕΙΣ ΑΠΑΣΧΟΛΗΣΗΣ ΠΡΟΣΩΠΙΚΟΥ** | | | | |
| --- | --- | --- | --- | --- |
| **Δομή** | **Έδρα**  **Δομής** | **Ειδικότητα** | **Διάρκεια σύμβασης** | **Αριθμός**  **ατόμων** |
| Κοινωνικό Φαρμακείο | Δήμος Μαρκόπουλου Μεσογαίας | ΠΕ Φαρμακοποιός | Ένα (1) έτος από την υπογραφή της σύμβασης, με δυνατότητα ανανέωσης ενός (1) και ακόμα (1) ενός έτους έως τη λήξη του προγράμματος | 1 |

| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ** | |
| --- | --- |
| **Ειδικότητα** | **Τίτλος σπουδών**  **και λοιπά απαιτούμενα (τυπικά & τυχόν πρόσθετα) προσόντα** |
| ΠΕ Φαρμακοποιός | **α)**Πτυχίοήδίπλωμα Φαρμακευτικής ΑΕΙήτοομώνυμοπτυχίο ήδίπλωμα Ελληνικού ΑνοικτούΠανεπιστημίου (Ε.Α.Π)ΑΕΙή ΠρογραμμάτωνΣπουδώνΕπιλογής (Π.Σ.Ε)ΑΕΙ της ημεδαπήςή ισότιμοςτίτλος σχολώντηςημεδαπής ή αλλοδαπής, αντίστοιχηςειδικότητας.  **β)** ΆδειαάσκησηςεπαγγέλματοςΦαρμακοποιού**ή**Βεβαίωσηότιπληροίόλεςτις νόμιμεςπροϋποθέσειςγιατην άσκηση τουεπαγγέλματος τουΦαρμακοποιού.  **γ)** Γνώση Χειρισμού Η/Υ στα αντικείμενα: (i) επεξεργασίας κειμένων, (ii)  υπολογιστικώνφύλλωνκαι(iii)υπηρεσιών διαδικτύου.  **δ)** Καλήγνώσητης αγγλικήςγλώσσας. |

Οι υποψήφιοι όλων των ειδικοτήτων πρέπει να είναι ηλικίας από 18 έως 65 ετών.

**ΒΑΘΜΟΛΟΓΗΣΗ ΚΡΙΤΗΡΙΩΝ**

Η σειρά κατάταξης μεταξύ των υποψηφίων καθορίζεται με βάση τα ακόλουθα κριτήρια:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **ΠΙΝΑΚΑΣ ΒΑΘΜΟΛΟΓΗΣΗΣ ΚΡΙΤΗΡΙΩΝ**  **1. ΧΡΟΝΟΣ ΑΝΕΡΓΙΑΣ (100 μονάδες για 4 μήνες ανεργίας και 25 μονάδες ανά μήνα ανεργίας άνω των 4 μηνών, με ανώτατο όριο τους 12 μήνες)**   |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | | μήνες | 1 | 2 | 3 | 4 | 5 | 6 | 7 | 8 | 9 | 10 | 11 | 12 και άνω | | μονάδες | 0 | 0 | 0 | 100 | 125 | 150 | 175 | 200 | 225 | 250 | 275 | 300 |   **2. ΑΝΗΛΙΚΑ ή ΕΝΗΛΙΚΑ ΠΡΟΣΤΑΤΕΥΟΜΕΝΑ ΚΑΤΑ ΤΟ ΝΟΜΟ ΤΕΚΝΑ (20 μονάδες για κάθε τέκνο)**   |  |  |  |  |  |  |  |  | | --- | --- | --- | --- | --- | --- | --- | --- | | αριθμός τέκνων | 1 | 2 | 3 | 4 | 5 | … | … | | μονάδες | 20 | 40 | 60 | 80 | 100 | … | … |   **3. ΑΓΑΜΟΣ, ΔΙΑΖΕΥΓΜΕΝΟΣή ΕΝ ΧΗΡΕΙΑ ΓΟΝΕΑΣ (25 μονάδες )**  **4. ΑΝΑΠΗΡΙΑ ΑΠΟ 50% ΚΑΙ ΑΝΩ (80 μονάδες)**  **5. ΕΜΠΕΙΡΙΑ (15 μονάδες ανά μήνα εμπειρίας και έως 40 μήνες)**   |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | μήνες εμπειρίας | 1 | 2 | 3 | 4 | 5 | 6 | 7 | 8 | 9 | 10 | … | 37 | 38 | 39 | 40 και άνω | | μονάδες | 15 | 30 | 45 | 60 | 75 | 90 | 105 | 120 | 135 | 150 | … | 555 | 570 | 585 | 600 | |

**ΕΜΠΕΙΡΙΑ**

**ΒΑΘΜΟΛΟΓΟΥΜΕΝΗ ΕΜΠΕΙΡΙΑ ΥΠΟΨΗΦΙΩΝ**

|  |  |
| --- | --- |
| Ως βαθμολογούμενη εμπειρία για τις παρακάτω θέσεις νοείται η απασχόληση με σχέση εργασίας ή σύμβαση μίσθωσης έργου στο δημόσιο ή τον ιδιωτικό τομέα ή άσκηση επαγγέλματος **σε συγχρηματοδοτούμενες δομές και δράσεις συναφείς με ευάλωτες ομάδες και κοινωνική ένταξη**. | |
| **Ειδικότητα** | **ΕΜΠΕΙΡΙΑ ΚΑΙ ΤΡΟΠΟΣ ΑΠΟΔΕΙΞΗΣ** |
| ΠΕ Φαρμακοποιός | Η εμπειρία λαμβάνεται υπόψη **μετά την απόκτησητης** ζητούμενης, κατά περίπτωση, από την παρούσα ανακοίνωση **άδειας άσκησης επαγγέλματος ή άλλης επαγγελματικής άδειας**.  Για την απόδειξη της εμπειρίας αυτής βλ. δικαιολογητικά **Ειδικές περιπτώσεις απόδειξης εμπειρίας** του Παραρτήματος ανακοινώσεων Συμβάσεων εργασίας Ορισμένου Χρόνου - ΚΕΦΑΛΑΙΟ IΙ., στοιχείο 13. Πιστοποιητικά απόδειξης εμπειρίας. Ηεμπειρία λαμβάνεταιυπόψη**μετάτη λήψητου βασικούτίτλου σπουδών**μετονοποίοοι υποψήφιοι μετέχουνστηδιαδικασίαεπιλογής. |

**Οι τρόποι υπολογισμού της εμπειρίας για όλες τις ειδικότητες περιγράφονται αναλυτικά στο «Παράρτημα ανακοινώσεων Συμβάσεων εργασίας Ορισμένου Χρόνου» (βλ. ΚΕΦΑΛΑΙΟ I., ενότητα Ε., υποενότητα «ΤΡΟΠΟΙ ΥΠΟΛΟΓΙΣΜΟΥ ΕΜΠΕΙΡΙΑΣ»).**

**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι υποψήφιοι για την απόδειξη των ΑΠΑΙΤΟΥΜΕΝΩΝ ΠΡΟΣΟΝΤΩΝ (βλ. ΠΙΝΑΚΑ Β), των λοιπών ιδιοτήτων τους και της εμπειρίας τους οφείλουν να προσκομίσουν όλα τα απαιτούμενα από την παρούσα ανακοίνωση και το **«Παράρτημα Ανακοινώσεων Συμβάσεων Εργασίας Ορισμένου Χρόνου για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων”»** δικαιολογητικά, σύμφωνα με τα οριζόμενα στην ενότητα «ΠΡΟΣΚΟΜΙΣΗ ΤΙΤΛΩΝ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ» του Κεφαλαίου ΙΙ του ανωτέρω Παραρτήματος.

**Κατά τα λοιπά ισχύουν τα οριζόμενα στο «Παράρτημα Ανακοινώσεων Συμβάσεων Εργασίας Ορισμένου Χρόνου για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων”»**

**ΚΕΦΑΛΑΙΟ ΠΡΩΤΟ: Δημοσίευση της ανακοίνωσης**

**Περίληψη** της παρούσας ανακοίνωσης, η οποία πρέπει να περιέχει υποχρεωτικά τα όρια ηλικίας και όλα τα στοιχεία του άρθρου 21 παρ. 8 του Ν. 2190/1994 (όπως ισχύει), να δημοσιευθεί σε δύο (2) ημερήσιες ή εβδομαδιαίες τοπικές εφημερίδες του νομού, εφόσον εκδίδονται. Σε περίπτωση που εκδίδεται μία εφημερίδα (ημερήσια ή εβδομαδιαία) η δημοσίευση θα γίνει στην εφημερίδα αυτή δύο (2) φορές.

**Ανάρτηση** ολόκληρης της ανακοίνωσης **μαζί** με το «Παράρτημα Ανακοινώσεων Συμβάσεων Εργασίας Ορισμένου Χρόνου για τις συγχρηματοδοτούμενες δράσεις “Δομές Παροχής Βασικών Αγαθών, Κέντρα Κοινότητας, Δομές Αστέγων”» να γίνει στα γραφεία του Φορέα, στην ιστοσελίδα του Φορέα www.faros-elpidas.gr και στο χώρο των ανακοινώσεων του δημοτικού καταστήματος του Δήμου Μαρκόπουλου Μεσογαίας. Θα συνταχθεί και **σχετικό πρακτικό ανάρτησης στο φορέα** (σύμφωνα με το άρθρο 21 παρ. 9 του Ν. 2190/1994 όπως ισχύει).

# ΚΕΦΑΛΑΙΟ ΔΕΥΤΕΡΟ: Υποβολή αιτήσεων συμμετοχής

Οι ενδιαφερόμενοι καλούνται να συμπληρώσουν την αίτηση - υπεύθυνη δήλωση και να την υποβάλουν, είτε **αυτοπροσώπως**, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, , στην έδρα στο υποκατάστημα του φορέα μας στην διεύθυνση **Χρήστου Μεθενίτη 7- Μαρκόπουλο - Αθήνα**, είτε **ταχυδρομικά με συστημένη επιστολή στην Διεύθυνση Τ.Θ.3300**,**102 10 ΑΘΗΝΑ** απευθύνοντάς την στον φορέα «ΜΚΟ ΦΑΡΟΣ ΕΛΠΙΔΑΣ» (τηλ. επικοινωνίας: 215-5505717). Στην περίπτωση αποστολής των αιτήσεων ταχυδρομικώς το εμπρόθεσμο των αιτήσεων κρίνεται με βάση την ημερομηνία που φέρει ο φάκελος αποστολής, ο οποίος μετά την αποσφράγισή του επισυνάπτεται στην αίτηση των υποψηφίων.

Κάθε υποψήφιος δικαιούται να υποβάλει **μία μόνο αίτηση** και για θέσεις **μίας μόνο κατηγορίας** προσωπικού **(ΠΕ ή ΤΕ ή ΔΕ ή ΥΕ)**. Η σώρευση θέσεων διαφορετικών κατηγοριών προσωπικού σε μία ή περισσότερες αιτήσεις συνεπάγεται αυτοδικαίως σε κάθε περίπτωση **ακύρωση** όλων των αιτήσεων και **αποκλεισμό** του υποψηφίου από την περαιτέρω διαδικασία.

**Η προθεσμία υποβολής των αιτήσεων είναι δέκα (10) ημέρες ήτοι έως και 29-12-2017** (υπολογιζόμενες ημερολογιακά)και αρχίζει από την επόμενη ημέρα της τελευταίας δημοσίευσης της παρούσας σε τοπικές εφημερίδες ή της ανάρτησής της στο φορέα μας και στο χώρο ανακοινώσεων, εφόσον η ανάρτηση είναι τυχόν μεταγενέστερη της δημοσίευσης στις εφημερίδες. Η ανωτέρω προθεσμία λήγει με την παρέλευση ολόκληρης της τελευταίας ημέρας και εάν αυτή είναι, κατά νόμο, εξαιρετέα (δημόσια αργία) ή μη εργάσιμη, τότε η λήξη της προθεσμίας μετατίθεται την επόμενη εργάσιμη ημέρα.

Οι υποψήφιοι **μπορούν να αναζητήσουν τα έντυπα** των αιτήσεων: **α)** στο υποκατάστημα του φορέα μας στην ανωτέρω διεύθυνση **β)** στο δικτυακό τόπο του Φορέα μας (w[ww.faros-elpidas.gr](http://www.kipoda.gr/)).. Αναλυτικές οδηγίες για τον τρόπο συμπλήρωσης των αιτήσεων συμμετοχής καθώς και επιπλέον διευκρινίσεις για απαιτούμενα προσόντα, βαθμολογούμενα κριτήρια και δικαιολογητικά που πρέπει να προσκομίσουν οι υποψήφιοι παρέχονται στο δικτυακό τόπο του Φορέα μας (w[ww.faros-elpidas.gr](http://www.kipoda.gr/)) και στο τηλέφωνο 215-5505717, ώρες για λήψη πληροφοριών 11:00 – 13:00.

**ΚΕΦΑΛΑΙΟ ΤΡΙΤΟ: Κατάταξη υποψηφίων**

Αφού η ο φορέα μας επεξεργαστεί τις αιτήσεις των υποψηφίων, τους κατατάσσει βάσει των κριτηρίων του νόμου (όπως αναλυτικά αναφέρονται στο Παράρτημα της ανακοίνωσης). Η **κατάταξη** των υποψηφίων, βάσει της οποίας θα γίνει η **τελική επιλογή** για την πρόσληψη με σύμβαση εργασίας ορισμένου χρόνου, πραγματοποιείται ως εξής:

1. **Προηγούνται** στην κατάταξη οι υποψήφιοι που διαθέτουν τα **κύρια προσόντα** της ειδικότητας και ακολουθούν οι έχοντες τα επικουρικά *(Α΄, Β΄ επικουρίας κ.ο.κ.)*.

2. Η κατάταξη μεταξύ των υποψηφίων που έχουν τα ίδια προσόντα *(κύρια ή επικουρικά)* γίνεται κατά φθίνουσα σειρά με βάση τη **συνολική βαθμολογία** που συγκεντρώνουν από τα βαθμολογούμενα κριτήρια κατάταξης (χρόνος ανεργίας, ανήλικα ή ενήλικα προστατευόμενα κατά το νόμο τέκνα, ιδιότητα άγαμου, διαζευγμένου ή εν χηρεία γονέα, αναπηρία του αιτούντος και αποδεδειγμένη εργασιακή εμπειρία από απασχόληση σε συγχρηματοδοτούμενες δομές και δράσεις συναφείς με ευάλωτες ομάδες και κοινωνική ένταξη).

3. Στην περίπτωση **ισοβαθμίας** υποψηφίων στη συνολική βαθμολογία προηγείται αυτός που έχει τις περισσότερες μονάδες στο πρώτο βαθμολογούμενο κριτήριο *(χρόνος ανεργίας)* και, αν αυτές συμπίπτουν, αυτός που έχει τις περισσότερες μονάδες στο δεύτερο κριτήριο *(αριθμός ανήλικών ή ενήλικων προστατευόμενων κατά το νόμο τέκνων)* και ούτω καθεξής. Αν εξαντληθούν όλα τα κριτήρια, η σειρά μεταξύ των υποψηφίων καθορίζεται με δημόσια κλήρωση.

|  |
| --- |
| **Τα κωλύματα της οκτάμηνηςαπασχόλησης και του Π.Δ. 164/2004 ΔΕΝ ΥΦΙΣΤΑΝΤΑΙ στην περίπτωση πρόσληψης προσωπικού με σύμβαση εργασίας ιδιωτικού δικαίου ορισμένου χρόνου για την υλοποίηση Ευρωπαϊκών Προγραμμάτων.** |

**ΚΕΦΑΛΑΙΟ ΤΕΤΑΡΤΟ: Ανάρτηση πινάκων και υποβολή ενστάσεων**

Μετά την κατάρτιση των πινάκων, ο φορέας μας **θα αναρτήσει,το αργότερο μέσα σε είκοσι (20) ημέρες από τη λήξη της προθεσμίας υποβολής των αιτήσεων συμμετοχής,τους πίνακες κατάταξηςτων υποψηφίων** στα γραφεία μας, ενώ θα συνταχθεί **καισχετικόπρακτικό ανάρτησης**.

Κατά των πινάκων αυτών, επιτρέπεται στους ενδιαφερόμενους η άσκηση **ένστασης**, μέσα σε αποκλειστική **προθεσμία δέκα (10) ημερών (υπολογιζόμενες ημερολογιακά)**, η οποία αρχίζει από την επόμενη ημέρα της ανάρτησής τους. Η ένσταση κατατίθεται ή αποστέλλεται με συστημένη επιστολή απευθείας στην **ΦΑΡΟΣ ΕΛΠΙΔΑΣ Τ.Θ.3300 Τ.Κ.102 10 ΑΘΗΝΑ**

Η Επιτροπή Ενστάσεων οφείλει να γνωμοδοτήσει και να απαντήσει επί των ενστάσεων εντός **δέκα (10) εργάσιμων ημερών** για τις ενστάσεις που έχουν υποβληθεί κατά των πινάκων κατάταξης.

**ΚΕΦΑΛΑΙΟ ΠΕΜΠΤΟ: Πρόσληψη**

Ο Δικαιούχος προσλαμβάνει το προσωπικό με σύμβαση εργασίας ιδιωτικού δικαίου ορισμένου χρόνου **από την υπογραφή της σύμβασης** μετά την κατάρτιση των πινάκων κατάταξης των υποψηφίων. Τυχόν **αναμόρφωση** των πινάκων βάσει ελέγχου νομιμότητας ή κατ΄ ένσταση ελέγχου της **ΜΚΟ ΦΑΡΟΣ ΕΛΠΙΔΑΣ,** που συνεπάγεται ανακατάταξη των υποψηφίων, εκτελείται **υποχρεωτικά** από το Δικαιούχο, ενώ απολύονται οι υποψήφιοι που δεν δικαιούνται πρόσληψης βάσει της νέας κατάταξης. Οι απολυόμενοι λαμβάνουν τις αποδοχές που προβλέπονται για την απασχόλησή τους έως την ημέρα της απόλυσης, χωρίς οποιαδήποτε αποζημίωση από την αιτία αυτή.

Προσληφθέντες οι οποίοι αποχωρούν πριν από τη λήξη της σύμβασής τους, **αντικαθίστανται** με άλλους από τους εγγεγραμμένους και διαθέσιμους στον πίνακα της οικείας ειδικότητας, κατά τη σειρά εγγραφής τους σε αυτόν.

Σε κάθε περίπτωση, οι υποψήφιοι που προσλαμβάνονται είτε κατόπιν αναμόρφωσης των πινάκων από την ΜΚΟ ΦΑΡΟΣ ΕΛΠΙΔΑΣ είτε λόγω αντικατάστασης αποχωρούντων υποψηφίων, απασχολούνται για το **υπολειπόμενο**, κατά περίπτωση, χρονικό διάστημα και μέχρι συμπληρώσεως της **εγκεκριμένης διάρκειας** της σύμβασης εργασίας ορισμένου χρόνου.

Η αμοιβή του εργαζομένου που θα απασχοληθεί στο πρόγραμμα για τη θέση του **Φαρμακοποιού** ορίζεται σε 1.400,00 ευρώ (μισθοδοτικό κόστος, αναπροσαρμοσμένο σε τυχόν αυξήσεις ή μειώσεις σε ασφαλιστικές εισφορές εργοδότη-εργαζόμενου, φόρους, Κυριακές, Αργίες, κτλ. ) ανά μήνα εργασίας, και όχι πλέον της συμπλήρωσης των 16.800 ευρώ (μισθολογικό κόστος) για κάθε 12 μήνες του προγράμματος όπως ορίζει η πρόσκληση ATT040 αναλογικά για κάθε μήνα, σε κάθε περίπτωση, το ετήσιο μισθοδοτικό κόστος του εργαζόμενου- θέση εργασίας δεν υπερβαίνει το ποσό των 16.800 Ευρώ, συμπεριλαμβανομένων πάσης φύσεως κρατήσεων (ασφαλιστικές εισφορές εργοδότη-εργαζόμενου, φόροι, Κυριακές, αργίες κτλ.).

**Τα ποσά που αναφέρονται ως αμοιβές προσωπικού είναι ενδεικτικά ανά μήνα και έτος και ανά ειδικότητα. Σε περιπτώσεις που προβλέπονται 14 μισθοί ετησίως, η συνολική ετήσια δαπάνη μισθοδοσίας προσαρμόζεται.**

**Ο Φορέας μας εκτός από τα καταβαλλόμενα ποσά που αναφέρονται στην προηγούμενη παράγραφο, δεν υποχρεούνται να καταβάλλει οποιαδήποτε άλλη παροχή στα απασχολούμενα πρόσωπα.**

**Ο Φορέας δε φέρει καμία ευθύνη για τυχόν καθυστερήσεις στη μισθοδοσία που δεν οφείλονται σε δική του υπαιτιότητα. Η Πράξη υλοποιείται με τη συγχρηματοδότηση της Ελλάδας και της Ευρωπαϊκής Ένωσης (Ευρωπαϊκό Κοινωνικό Ταμείο).**

**ΚΕΦΑΛΑΙΟ ΕΚΤΟ: Ωράριο Απασχόλησης**

Οι εργαζόμενοι στο Κοινωνικό Φαρμακείο θα εργάζονται με σταθερό ωράριο, 9:00π.μ.–17:00μ.μ. Ο Δικαιούχος μπορεί να τροποποιήσει ή να διευρύνει το ωράριο (διακεκομμένο – σπαστό), σύμφωνα με τις διατάξεις της κείμενης νομοθεσίας, ανάλογα με τις ανάγκες λειτουργίας της δομής για την καλύτερη εξυπηρέτηση των ωφελουμένων.

**ΑΝΑΠΟΣΠΑΣΤΟ ΤΜΗΜΑ της παρούσας ανακοίνωσης αποτελεί και το «Παράρτημα Ανακοινώσεων Συμβάσεων Εργασίας Ορισμένου Χρόνου για τις συγχρηματοδοτούμενες δράσεις «Δομές Παροχής Βασικών Αγαθών, Κέντρα Κοινότητας, Δομές Αστέγων», το οποίο περιλαμβάνει: i) οδηγίες για τη συμπλήρωση της αίτησης – υπεύθυνης δήλωσης, σε συνδυασμό με επισημάνσεις σχετικά με τα προσόντα και τα βαθμολογούμενα κριτήρια κατάταξης των υποψηφίων σύμφωνα με τις ισχύουσες κανονιστικές ρυθμίσεις και ii) τα δικαιολογητικά που απαιτούνται για την έγκυρη συμμετοχή τους στη διαδικασία επιλογής. Οι ενδιαφερόμενοι μπορούν να έχουν πρόσβαση στο Παράρτημα αυτό μέσω της ιστοσελίδας του Φορέα (www.faros-elpidas.gr).**

**Για το Φορέα**

**Ο Πρόεδρος**

**Απόστολος Φορλίδας**